
A megújuló energia hasznosítása és hatása a vidéki közösségek fejlesztésében tekintettel a régióképződésre.

Kutatásom legfontosabb feladata az volt, hogy bemutassa a Nyugat-Európában már elindult energia régiók kialakulásának folyamatát Magyarországon. Az elsődleges cél az volt, hogy a Magyar Energetikai és Közmű-szabályozási Hivatal adatbázisának használatával bemutassuk az energia régiók képződését.
Magyarországon az energiával kapcsolatos adatszolgáltatással a Magyar Energetikai és Közmű-szabályozási Hivatal foglalkozik, ami a kutatás témáját, a megújuló energiákat tekintve fontos adatforrás. A hivatal honlapján 2010-ig visszamenőleg megtalálhatjuk a megújuló energiával kapcsolatos jelentéseket. A hazai támogatási rendszer több eszközzel igyekszik elősegíteni az energia- és klímapolitikai célok elérését. Erre hozták létre a Kötelező Átviteli Rendszert, mely nem csak adatokat szolgál, hanem működteti a megújuló alapú villamos energiatermelést és eladást. Az adatbázist az itt szolgáltatott 2012-es adatokból építettük fel, és ebből készültek el térképek.
A beszámoló megállapította, hogy a megújuló energiaforrások közül a szélenergia, a nem vegyes tüzelésű (tiszta) biomassza, a biogáz, a depóniagáz, valamint a napenergia hasznosítása 2012-ben növekedett a villamosenergia-szektorban, mind a beépített kapacitás, mind a villamosenergia-termelés tekintetében. Az adatok az eddig elemzés során összegezve az alábbi konklúzió tehető:
A vizsgálat alapján megfigyelhető, hogy jellemzően a Nyugat-magyarországi régióban találhatóak a települések, de találhatunk a Közép-Magyarországi, Észak-Magyarországi és az Észak-Alföldi régióban is jelentős számban.
A továbbiakban megvizsgáltam a településeket csoportosulásuk alapján, és az intézményesülést a LEADER Akció Csoportok és a Helyi Vidékfejlesztési Stratégiájuk alapján. Ezekben a térségekben a holland típusú megújuló alapú közösségfejlesztési módszereket és a magyar forrásallokációs mechanizmusokat használtam, hogy megjeleníthető legyen a magyar „megújuló energia régiókban” a vidéki közösségek fejlesztése
„A kutatás a TÁMOP 4.2.4.A/2-11-1-2012-0001 azonosító számú „Nemzeti Kiválóság Program – Hazai hallgatói, illetve kutatói személyi támogatást biztosító rendszer kidolgozása és működtetése konvergencia program” című kiemelt projekt keretében zajlott. A projekt az Európai Unió támogatásával, az Európai Szociális Alap társfinanszírozásával valósul meg.”



